Gaurkotasuna – BIE Ikasle Kontseilua – Consejo Estudiantes EIB\n2020ko Zubi Lehiaketa\nEgun on lagun! Gaur Bilboko Ingeniaritza Eskolan izango den berri zoragarria eman nahi dizuegu. Azkenengo urteetan ohitura den bezala, aurten berriro gertatuko den Zubi maketa Lehiaketa ikaragarria aurkeztu nahi dizuegu. Ikasle Ordezkaritzatik, parte hartzera gonbidatzen zaituztegu. Gure ahalegin onenak jarri ditugu hau aurrera eramateko. Hori dela eta, hemen usten dizkizuegu parte hartzeko oinarriak, zubiak eraikitzeko…\nUPV/EHUko Prezioen Igoera\nEuskal Herriko Unibertsitatea eta Eusko Jaurlaritzak hurrengo ikasturteko matrikularen prezioa igo dute. Hona hemen UPV/EHUko Ikasle Kontseiluaren prentsa oharra. UPV/EHUko Ikasle Kontseiluaren Prentsa Oharra Oharrarekin bat egiten baduzu, honako formularioa bete ezazu. [wpforms id=”6160″] Formularioa betetzen baduzu Errektoreari eta Hezkuntzako Sailburuari helduko zaie mezua.\n2019ko martxoaren 21a Patroiaren Eguna\nPatroiaren eguna ospatzeko jarduera batzuk prestatu ditugu martxoaren 21erako.Horien artean: musa, pokerra, Magic jokoa, Chash Royale, Brawl Stars, LOL, xakea, quidditch , arraun… eta askoz gehiago! ADI EGON Etor zaitez Ikasleen Ordezkaritzara (1. eraikina) izena emateko Ondo pasa!❤\n2019ko martxoaren 5ko graduatuen argazkiak\nMartxoaren 5an, gure eskolako ikasleak graduatu ziren. Hurrengo linkan graduazioaren argazkiak deskargatu ditzakezu. Graduatuen Argazkiak\n🌸 Gizonezko asko zientzian egindako lorpenengatik ezagunak dira, baina ezagutzen al ditugu emakumeak arrazoi berberagaitik? Otsailaren 11an Emakume eta Neska Zientzialarien Nazioarteko Eguna da. Horregatik, unibertsitatetik zientzian garrantzitsuak izan ziren emakume ezberdinen deskribapenak jarri ditugu. Hauek irakurtzera animatu nahi zaituztegu, gizonezkoek daukaten garrantzia berbera merezi dutelako. 🌸\nIKASTEGIKO BATZARRERAKO HAUTESKUNDEAK\nHilaren 27an Bilboko Ingeniaritza Eskolako batzarreko ikasleen ordezkariak aukeratzeko hauteskundeak izango dira. Hurbil zaitez botoa ematera ikasle gisa ditugun interesak eta eskubideak ikusten eta babesten jarrai dezagun, jarduera didaktiko eta dibertigarriez (hitzaldiak, lehiaketak,…) gozatzen, zerbitzu baliagarriak izan ditzazuen (armairuak, azterketa bankua, apunteak, …), eta beste hainbat ekimen izan daitezen, betiere Eskola hobetzeko eta ikasleentzat onuragarriak…\nAmaiera iritsi da\nEz dago jende nahikoa Ikasleen Kontseiluan. Bilboko Ingeniaritza Eskolako Ikasleen Kontseiluan parte hartzen zuten pertsonak ikasketak amaituz joan dira, eta, hortaz, ez daukagu kontseiluari dagozkion gai hauek kudeatuko dituen inor: takillen alokairuak, kargagailuen eta kalkulagailuen mailegua, azterketen eta apunteen bankua, zenbait jardueraren antolakuntza (euskararen eguna, emakumeen eguna, zaindariaren eguneko jaia), zubien lehiaketa… Ez da inor…\nEgun on! Ideia bat duzu eta aurrera ateratzeko prest zaude? Ekitaldiak, jarduerak eta antzekoak antolatu nahi dituzu? Unibertsitateari buruz gehiago jakin nahi duzu? Taldeak zuzentzen edo jende aurrean hitz egiten esperientzia hartu nahi duzu? Bilbo Ingeniaritza Eskolako Ikasleen Kontseiluaren partaideok hitzordu bat proposatzen dizugu, irailaren 27an, osteguna, 18:00etan, 1. eraikinaren sarreran, Luis Briñas sarreran, aipatutako…\nArgazki lehiaketan… IRABAZI DRONE BAT!!!\nIRABAZI DRONE BAT!!! Inoiz pentsatu al duzu argazkiak zeure dronearekin ateratzea? Hementxe duzu horretarako aukera: parte har ezazu BIEko Ikasle Kontseilua unibertsitateko partaidetza eta bizitza sustatzeko antolatzen ari den argazki lehiaketan. Baldintza bakarra bete behar duzu: Instagramen kontu aktibo bat izatea. Apirilaren 20tik maiatzaren 13ra bitartean parte hartu ahal izango duzu lehiaketan, oinarrietan azaldutako bi modalitateetako…\n2018ko martxoaren 19ko graduatuen argazkiak\nMartxoaren 19an, gure eskolako ikasleak graduatu ziren. Hurrengo linkan graduazioaren argazkiak deskargatu ditzakezu. https://goo.gl/qMxiJm


Tolosako liburutegiko zerbitzuak zabaldu egingo dira gaurtik aurrera - Tolosa - Tolosaldeko ataria\nTolosako liburutegiko zerbitzuak zabaldu egingo dira gaurtik aurrera\nTolosaldeko Ataria 2020-07-28 17:33\nEgunero egongo da irekita goizez, eta asteazkenetan arratsaldetan ere bai, 16:00etatik 19:00etara bitartean.\nAzken datuak oinarri hartuta, liburutegiko zerbitzuak berriz ere zabaldu egingo dira gaurtik aurrera, eta goizez irekita egoteaz gain (egunero 10:00etatik 13:30era) asteazken arratsaldetan ere irekita egongo da, 16:00etatik 19:00etara.\nHonako zerbitzuak eskainiko dira: mailegua, informazioa ematea, liburutegiko txartela egitea eta katalogoa edo eliburutegia erabiltzeko prestakuntza. Helduentzako irakurgela irekita egongo da, eta wifia ere martxan egongo da. Irakurgela zerbitzua erabili nahi dutenek, liburuzainei eskatu beharko diete liburutegian bertan irakurri nahi duten liburua. Egunkaririk ezingo da kontsultatu eta ordenagailurik ezingo da erabili.\nHaurren eta helduen mailegu zerbitzua batera emango dira, helduen liburutegian, Aranburu jauregiko sarrerako bulegoan. Liburuak maileguan hartu ahal izateko aurrez egin beharko da eskaera katalogoaren bidez edo liburutegira deituta (943 69 74 62). Bestela bulegoko bildumatik aukeratu beharko da. Katalogoa kontsultatzeko: udala.tolosa.eus/liburutegia.\nLiburutegira sartu ahal izateko derrigorrezkoa izango da maskara janztea (6 urtetik gorakoek), eskuak garbitu beharko dira gelarekin, eta markatutako ibilbidea errespetatu beharko da. Horrez gain, erabiltzaile bakoitzak bere poltsa eraman beharko du maileguak gordetzeko, eta liburutegiko txartela egin nahi duenak bere boligrafoa ere eraman beharko du.\nLiburutegira joaten diren pertsonak banaka sartu beharko dira, menpekotasunen bat dutenak edo 14 urtetik beherakoak izan ezik. Liburutegira itzulitako liburu guztiak astebeteko berrogeialdian gordeko dira berriz ere eskuragarri jarri aurretik.


Botila sentsorialak - Kuttuna\nZentzumenezko botilak istripuak ekiditeko seguruak diren materialekin egindako botilak dira. Kolore eta ehundura ezberdinak dituzten hainbat objektu dituzte eta mugitzen direnean forma aldatu eta haurrak estimulatzen dituzte.\nUmeak hausteko beldurrik gabe maneiatu ahal izateko egokiena, plastikozko botila bat izan beharko luke. Garrantzitsua da gardena eta leuna izatea, txikiek bere edukia erraz ikusi ahal izateko. Tamainari dagokionez, 200 ml-ko botilak ezin hobeak dira haurtxoentzat eta 500 ml-ko botilak haur nagusientzat erabil daitezke.\nBotila hauekin hainbat helburu lortzen ditugu, eta horien artean:\nIngurunearen ezagutza. Haurrem lehenengo trebetasunetariko bat beraien ingurunea ezagutzea da. Botilen berrualdean naturako elementuak, koloreak, objektuak, lekuak edota urtaroak erreproduzitzen dituen mikrokosmos bat da.\nIkusmenaren estimulazioa. Botilaren barrualdea behatu ahal izateko, begirada finkatu behar du, ikus- eremu desberdinetan arreta jarri eta objektuak identifikatzeko.\nPentsamendu abstraktua. Ildo beretik, botila sentsorialak pentsamendu abstraktua suspertzeko aukera ematen dute botila bakoitzaren barruan erreproduzitzen dena ulertuz.\nKontzentrazioa eta erlaxazioa. Botila hauen helburuak ez dira guztiak estimulu zirraragarriak. Zentzumenezko botilek ere kontrako efektua lortzen dute, haurren erakarpena mantentzeko eta erlazatzeko gaitasuna lortuz.\nEstimulazio motorra. Botilak manipulatu, koskatu, biratzeko… diseinatuta daude; modu honetan hauen mugimenduarekin koloreak aldatzen eta soinuak sortzen direla konturatzeko ahalmena/ aukera eskaintzen die. Azken finean, botilak nahierara manipulatzen ikasten dute nahi den efektua lortzeko, estimulazio motorra lantzeko tresna ezin hobea bihurtuz.\nEntzumen estimuluak. Soinu desberdinak sortuz haien iturria bereizten ikasten dute, isiltasuna eta zarata identifikatzen dute; eta ehundura ezberdinek soinu desberdinak egiten dituztela ulertzeko aukera lortzen dute.\nHori gutxi balitz , haur helduagoekin hizkuntza landu dezakegu botila desberdinetan ikusi edo/eta gertatzen dena deskribatuz. Beraien hiztegia zabaldu eta metodo deskriptiboa landuz.\nLaburbilduz, haur hezkuntzako ikasleei zuzendutako jarduera bizigarria da, material ezberdinekin oso sentsazio atseginak sortzen dituena.\nGureak dagoeneko sortu ditugu, eta zu… animatzen al zara?\nEtiquetas: botila sentsorialak, estimulazio goiztiarra, Haur eskola, haur hezkuntza


b) Diru-gaietan edo bankuko gaietan ospe eta lanbide-eskarmentu handia lortu duten pertsonen artean izendatuko dira Lantalde Eragileko lehendakaria, lehendakariordea eta beste kideak. Erkidegoko estatuetako gobernuen adostasunez, estatuko buruen edo gobernuko buruen erabakiz, Kontseiluaren gomendioa oinarri dela, eta Europako Parlamentuari eta EBZko Gobernu Kontseiluari aholkua eskatu ondoren.\nKideon agintaldia zortzi urtekoa izango da, eta ezin izango da berritu.\nErkidegoko estatuetako herritarrak baino ezin dira izan Lantalde Eragileko kide.\n113. artikulua (lehengo 109 B artikulua)\n1.- Kontseiluko lehendakariak eta batzordeko kide batek EBZko Gobernu Batzordeko bileretan parte har dezakete, baina boto-eskubiderik gabe.\nKontseiluko lehendakariak mozioa aurkez diezaioke EBZko Gobernu Kontseiluari, eztabaidatu dezan.\n2.- BZESren helburuei eta eginkizunei buruzko gaiak eztabaidatzeko diren Kontseiluko bileretan parte hartzeko gonbitea egingo zaio EBZko lehendakariari.\n3.- EBZk urtero txostena bidaliko die Europako Parlamentuari, Kontseiluari eta Batzordeari, baita Kontseilu Europarrari ere, BZESren jarduerak eta aurreko urteko eta urte bereko diru-politikak direla-eta. EBZko lehendakariak aurkeztuko die txosten hori Kontseiluari eta Europako Parlamentuari, eta eztabaida orokorra sortarazi dezake parlamentuak oinarri horren gainean.\nEuropako Parlamentuan eskumenak dauzkaten batzordeek EBZko lehendakariari eta Lantalde Eragileko kideei entzun ahal izango diete, Europako Parlamentuak eskatuta edo beren ekimenez.\n114. artikulua (lehengo 109 C artikulua)\n1.- Barne-merkatuaren jardunerako beharrezkoa den neurrian Erkidegoko estatuen politiken koordinazioa sustatzeko. Diru Lantaldea sortzen da, eta aholku-emaile izango da.\nDiru Lantaldeak eginkizun hauek edukiko ditu:\n- Erkidegoak eta bere estatuek daukaten diruaren eta finantza-egoeraren jarraipena egitea, baita Erkidegoko estatuen ordainketa-sistema orokorrarena ere, eta aldian-aldian horien berri Kontseiluari eta Batzordeari ematea:\n- irizpenak ematea, bai Kontseiluak edo Batzordeak eskatuta, bai bere ekimenez, aipatutako instituzio horientzat:


Gaztemundu 2013 - Eusko Jaurlaritza - Euskadi.eus\nEBAZPENA, 2013ko uztailaren 31koa (EHAA Zk. 154/2013)\nKanpoan den Euskal Komunitatearentzako zuzendariarena, 2013ko deialdiko Gaztemundu programan parte hartuko dutenak aukeratzeko dena\nEBAZPENA, 2013ko ekainaren 11koa (EHAA Zk. 118/2013)\nKanpo Harremanetarako idazkari nagusiarena, Gaztemundu programaren 2013ko deialdia egiten duena.\nKanpoko Euskal Komunitatearen Zuzendaritza\nOnuradunen betebeharrak hemen kontsultatu Gaztemundu 2013\n1.– Gutxienez 18 urte beteta izatea 2013ko urtarrilaren 1ean.\n4.– Musika ezagutzak izatearen egiaztagiria aurkeztea.\nGaztemundu programa deitzea 50.000 euroko zenbatekoarekin, Euskal Etxeetako gazteek 2013ko egonaldia egin dezaten Euskadin. eranskin bakarrean jaso dira horretarako onartu diren oinarriak.\nb) Euskal etxeak emandako ziurtagiria, eskatzaileak honako baldintza hau betetzen duela egiaztatzeko: ofizialki aintzatetsi eta Euskal Etxeen Erregistroan inskribaturiko euskal etxe bateko bazkide izatea, deialdia argitaratu baino hiru urte lehenagotik, gutxienez. Euskal etxeak ziurtatu beharko du bere gain hartuko dituela esleipendunak bere betebeharrak ez betetzean sor daitezkeen gastuak, eta txosten bat erantsi beharko du eskatzaileak etxe horren jardueretan duen parte hartzeaz.\nc) Kalitate oneko bi minutuko iraupeneko musika grabaketa, eskatzailea, bera bakarrik, euskal musika tresna bat jotzen jasotzen duena.\n2013/06/21 - 2013/07/21


Bilboko XXI. Jantzaldia, irailaren 24tik abenduaren 18ra - bizkaie.biz\nBizkaie! 2020-09-24 08:59 Kulturea\nArteen sektoreari lagundu nahi deutso Jantzaldiak.\nPandemiak eragindako testuinguruari alkartasuna adierazoteaz gan, arteen sektoreari lagundu nahi deutso Jantzaldiak osasun-protokoloek eskainitako arnas-guneak aprobetxau eta euren lanari ikusgarritasuna emoteko. Bide batez, jarduera artistikoak sormenezko bideetatik eta egoerearen aurrean arduratsu jokatuz. Honako hau muturreko egoeretan izaten dan sormen artistikoaren arloko erresilientzia dogu.\nIrailaren 24an, eguenean, Jantzaldiaren inaugurazinoa izango da La Fundición-en Iratxe Ansak sortutako lanari esker. Hemen eta munduan ibilbide luzeko gipuzkoar jantzari honek konpainia handi batzuetan jardun dau Igor Bacovich bere lankideak bezela eta bien artean sortu dabe Metamorphosis Dance konpainia.\nMetamorphosis Dance bikotearen Entangled Echoes lanean, lengoaia koreografiko fisikoa da nagusi eta horrek teknika baten erabilereak eskaintzen dituan aukera artistikoetan sakontzea dakar; teknika horrek, akademikotasunetik abiatuta, fisikotasun klasikoa deseregiten dau, gaurko elementu garaikideak gehituta. Obrearen egitura globala engranaje handi baten modura planteetan da. Makineria horren barruan esangurea hartzen dau dinamika bakotxak, jantzariek eszenan eragiten daben akzino eta erreakzino olgeteari erantzunez; holan, mobimentu bakotxa estu lotuta dago ekintza espazial-denporazkoari.\nProgramazinoagaz jarraituz, irailaren 26 eta 27an La Fundición-en agertuko da Dinis Machado portugaldarra queer dalakotik harago doan performance bategaz eta nortasun sexualetako zein generoko iruditeriagaz olgauko dau: Consubstantiation.\nBBK aretoak urriaren 18an hartuko gaitu, izan be, han ikusiko dogu Leonor Leal-en Nocturno. Musikari bik eta bailaora batek fantasiazko ibilbide bat ehunduko dabe insomnioan, memorian eta gurarietan. Epaimahairen Aipamen Berezia jaso eban 2019an Espainiako Hegoaldeko Antzerki Ferian eta Eszenatokietan izandako Jantza Ikuskizunik Onena izan zan Sevilla 19an.\nZemendiaren 21ean, Guggenheim Museoan, Ana Morales bailaora eta koreografoak Suite – Sin permiso eskainiko deusku. Ibilbide luzekoa da Morales eta jantzearen arloan Giraldillo 19 saria jasoteaz gan, Lorca 19 saria be irabazi eban, koreografia, emakumezko interprete eta flamenko ikuskizun alorretan Sin permiso piezeagaitik.\nAbenduaren 3an, UPV/EHUko Bizkaia Aretoan Toni Jodar-en Jantza Berbaldiak I eta II izango ditugu BDdansa-ri esker: jantzearen historiaren birpasaketa bizi-bizi eta oso eszeniko horreetan aukerea dago jokera batzuen eta euren protagonisten ganeko gure ezagupenak eguneratzeko.\nAbenduaren 10ean, Azkuna Zentroak jaialdiari emongo deutso aterpe Compagnie Wang-Ramírez-en lanaz gozetako, mundu osoko publikoek ikusi daben eta ikusle guztientzat dan W.A.M. – We are monchichi lanagaz.\nLa Fundición-era bueltauko gara abenduaren 12an eta 13an, Elena Córdoba-gaz barriro batzeko; jantzaria parte izan zan kolektiboaren eraginez leku bat edegi jakon jantza garaikideari 90eko hamarkadako Madrilen eta segurutik horregaitik deitzen da bere lana El nacimiento de la bailarina vieja, hau da, jantzari zaharraren jaiotzea.\nEta abenduaren 18an, Ensanche Eraikinera joango gara, intensidade handiko jantza-dosi txikiakaz gozetako: Lau pieza labur ikusiko ditugu eta honako honeek dira sortzaileak: Colectivo Glovo, Lasala, Zum Zum Teatre eta Julia & Alexa.\nZinemea be izango da Jantzaldian UPV – EHUren eta Arkitektoen Alkargoaren kolaborazinoari esker, izan be, urriaren 28an, Zinema (eta jantza) uriak zikloa eskainiko deuskue. Aresti Landa Jantza Eskolan izango diran Master-Class-ek eta leku bakotxean sortzaileakaz izango diran Topaketek zarratuko dabe jardueren zikloa.\nXXI. Jantzaldiaren informazino gehiago eta programazinoa begitu hemen.


Martxoak 14 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Martxoaren 14an Zodiac Pisces is - Full Horoscope Personality\nMartxoaren 14an Zodiac Pisces is - Full Horoscope Personality\nMartxoaren 14rako zodiako zeinua Pisces da.\nSinbolo astrologikoa: Arraina. The Arrainaren seinale Otsailaren 19tik martxoaren 20ra jaiotako pertsonak irudikatzen ditu, Eguzkia Arrainetan jartzen denean. Intuizioz, konfiantzaz eta bizitzako kontuetarako ikuspegi konplexuz beteriko pertsona konplexua deskribatzen du\nThe Pisces konstelazioa , zodiakoaren 12 konstelazioetako bat Aquarius mendebaldean eta Aries ekialdean kokatzen da eta bere latitude ikusgarriak + 90 ° eta -65 ° artekoak dira. Izar distiratsuena Van Maanenena da, eta eraketa osoa 889 koadrotan hedatzen da.\nGrezian Ihthis deitzen zaio eta Frantzian Poissons izena du baina martxoaren 14ko zodiako zeinuaren jatorria latina da, Arraina Piscis izenean dago.\nKontrako zeinua: Virgo. Horrek hedapena eta kritika iradokitzen ditu baina esan nahi du zeinu horrek eta Piscesek oposizio alderdia sor dezaketela noizbait, kontrakoek erakartzen dutelako.\nModalitatea: Mugikorra. Honek martxoaren 14an jaiotakoen izaera berritsua eta, oro har, bizitzako atsegina eta dibertsioa eskaintzen ditu.\nGobernu etxea: Hamabigarren etxea . Etxe honek Piscesen indarra eta intuizioa iradokitzen du eta nola dakien gauzak noiz gelditu eta berriro hasi. Etxe hau amaitzearen eta behin betiko berritzearen eta ikastaroaren aldaketaren ingurukoa da.\nAginte Organoa: Neptuno . Zeruko planeta honek auspizioak eta zentzu analitikoa erakusten ditu eta filosofia ere nabarmentzen du. Neptuno berdina da Poseidon itsasoko jainko greziarrarekin.\nElementua: Ura . Hau da martxoaren 14an jaiotako pertsonen bizitzan konplexutasuna eta sakontasuna desegiten duen elementua ura beste hiru elementuekin desberdin konbinatzen dela esaten da, adibidez, lurrarekin gauzak modelatzen laguntzen du.\nZorioneko eguna: Osteguna . Egun hau Jupiterren menpe dago eta anplifikazioa eta anplifikazioa sinbolizatzen du. Halaber, Pisces bertakoen izaera argigarriarekin identifikatzen da.\nZorioneko zenbakiak: 3, 7, 17, 19, 24.\nInformazio gehiago martxoaren 14an Zodiac-en behean ▼\nAries Horoskopoa 2019: Urteko Aurreikuspen Gakoak\nzer zodiako zeinu urtarrilaren 5a da\nilargia gemini man erakarpenean\ngemini guy eta gemini neska\nnola itzuli akuario bat\ntaurus gizona eta virgo emakumea bateragarritasuna


Komunikazioa > Hedabideak > Euskarazko hedabideak > Euskal irratiak\n"Lankide, eredu eta lagun genuen Mattin Larzabal zendu da", dio Gure Irratiak astearte iluntzean plazaratutako txioak. "Hilabete bukaeran 70 urte beteko zituen. 'Lanak galdetzen zuena baino askoz gehiago' eman zion euskaraz egin kazetaritzari.\nMattin Larzabal, 2013an / Dani Blanco\nMattin Larzabal (Aiherra, 1950), Gure Irratia eta Euskal Irratiak sareko kazetari ohia, gaixotasun larri baten ondorioz hil da, 70 urte betetzear zela.\nZuzenbidean lizentziatua Pauen (Okzitania), 1982an hasi zen boluntario Gure Irratian, urtebete berantago profesionalki murgildu eta erretiroa hartu arteko 30 urteko ibilbide oparo bat egin zuen. "Iparraldeko kazetaritzan ezinbesteko erreferentzia" –Sustrai Colinak ARGIAn idatzi zuen moduan–, 2012ko Ohorezko Rikardo Arregi Saria eskuratu zuen.\nErretreta hartu eta urtebete ingurura, 2013ko abenduan, egin zion elkarrizketa Sustrai Colinak. Euskararen egoeraz galdetuta, "kurioski baikorra" dela zioen Larzabalek: "Iparraldean, gaia konplikatua da, baina ikastolak lan handia egiten ari dira, eta eskola elebidunak ere, nahiz eta bertan oro har euskara behar bezain ongi ikasi ez eta etxean ez praktikatu, abiapuntua dira berantago euskarara itzuli nahi duenarentzat. Hazi horrek fruituak eman ditzake, ez berehala, baina sinesten dut jende horrek euskaraz mintzatzeko eta bizitzeko bide eta motiboak xerkatuko dituela. Ikerketa soziolinguistikoek, beste hizkuntzetan eginagatik, euskararen alde den oro baliatu behar dugula diote. Hala, euskara ez menperatu arren euskararekiko axola duen jendea ezinbestekoa da. Ez dela desertuan bizi konbentzitu behar da euskalduna".\nKazetaritzaz ere luze aritu zen aipatu elkarrizketan. Fidagarritasun eta libertatea zaintzearen inguruan galdetuta, halaxe zioen: "Jendeak proiektua eskuz eta hauspoz sostengatzen duelarik, etxean bezala sentitzen da Gure Irratia bezalako egituretan, eta aho-bilorik gabe erraten dizu zer eta nola pasarazi behar zenukeen. Nik askotan sentitu dut lagunarteko presioa analisi interesatu zenbait plazaratzeko. Egia da Gure Irratiaren gisako tresna batek bestelako mezu batzuen hedatzeko balio duela, baina ez dugu kazetari lanean ari garela ahantzi behar. Horri gehitzen badiozu gauzak ez direla nehoiz zuk nahi duzunean eta nahi duzun bezala gertatzen, eta berri saila hasteko hamar minutu eskas direnean halako berrirekin hasi behar zarela ulerrarazten dizutenean, kriki-krakak izaten dira. Adibidez, arratsalderako manifestazio bat deitua baldin bada, goizeko berri sail guziak berri horrekin hasi behar direa? Jakina da antolatzaileak euskal mundukoak direla, Irratiarengandik aski hurbilekoak, baina horrek sistematikoki lehentasuna ematea justifikatzen du? Anitzetan pentsatu dut aktualitatea ez zela hori bakarrik eta beste gai batzuek ere merezi zutela aipamena. Hasten bazara gertakariak, erreakzioak, horren ondoriozko protesta ekintzak eta protesta ekintzen inguruko erreakzio guziak aipatzen, berri sail monografikoa ateratzen zaizu!"\nKanal hauetan artxibatua: Euskal irratiak | Euskara Ipar EHn\nEuskal irratiak kanaletik interesatuko zaizu...


HIL AURRETIKO DISKO HILEZINAK – Kolokon – La forma joven de entender el sexo, las drogas y el rock and roll\nMUSIKA ETA DROGA\nHIL AURRETIKO DISKO HILEZINAK\nver todo sobre "Rock & Roll"expand_more\nHIL AURRETI DISKO HILEZINAK\nBrian Wilson historiako musikari onenetarikoa izanik, haren taldeak belaunaldi oso batengan izandako eragina izugarria da. 1960ko hamarkadaren poparen freskotasuna eta sustrai kaliforniar petoak ditu. Beach Boys entzuteak poztu egiten nau beti.\n“The Queen is dead”.\nEz dago, poparen historia guztian Morrissey-ren hitzen eta Johnny Marr-en gitarrarren nahasketa baino hoberik. Eguneroko gauza eta sentimenduei buruz mintzatzen dira, hitz-jario barroko eta bikainaz, eta ezin hobeto irudikatzen dute Erresuma Batuko tristura eta energia pop hori. Maisulan hutsak dira haien disko guztiak.\nMogwaik etorkizun hotsa du. Pixiesen amorru eta zarata, Velvet Undergrounden sakontasun iluna, Radioheaden atmosfera hipnotikoa eta The Cureren tristezia biltzen dituzte. Zorigaiztoko XX. mendearen laburpen ezin hobea da.\n“The Velvet Underground & Nico”.\nNire ustez, The Velvet Underground New Yorkeko 1970eko hamarkadaren underground mugimenduko onena da. Warholen Factory-n sortuak, Lou Reed gitarraz eta Nico ahotsaz, lazgarri hutsak dira.\nBristolen Wild Bunch izeneko kolektiboa osatu zuten, 1990eko hamarkadan musika beltza, Jamaikako erreferentzia, pop eta musika elektronikoarekin nahasten zituzten talde asko egonda, trip-hop bezalako estilo batzuk sortu zirelarik. Estilo hura, Portishead edo Alpha taldeek jorratuko zuten geroago. Album hau ere maisulana da.\n“Sgt. Pepper´s Lonely Hearts Club Band”.\n1960ko hamarkadako musika irauli egin zuten. Inork ez du gauzatu, The Beatles taldeak baino hobeto, hiru minututan, pop kanta perfektua. Musika-lelo biribila asmatu zuten. Eta are garrantzi handiagoa hartzen dute, gizartean eta politikan eduki zuten eragin itzela kontuan hartuta.\nPixies, Sonic Youth-ekin batera, poparen benetako hausleak izan ziren. Bi talde haiek zarata, asonantzia eta ahotsaren erabilera librearen esperimentazioan murgildu ziren, estrofa-leloa egitura apurtuz. Garai hartako posmodernitate musikaleranzko urrats sendoena da.\n“I am a bird now”.\nAntony berrikuntza da, XXI. mendea, etorkizuna, sekula ere entzun ez duzun zerbait, bere piano eta ahots hutsarekin lekuan bertan harri eta zur eginik uzten zaituen estralurtar baten antzekoa. Musika erreferentzia eta garai ugari iturburu duen crooner sailkaezina da, zerbait berri, bakarra, bere estiloa, bere musika eta bere burua eraikitzeko modukoa. 2005eko album onena da hau, XXI. mende nahasiaren nondik norakoaren adierazgarri.\n“The head on the door”.\nRobert Smith existentzialismo eta iluntasunaren poeta handia izan da. Haren kantarik goibelenetatik pop modukoenetara, 1980ko hamarkadaren bizi-larritasunarekin konektatu du. Bikaina da melodiak sortzen eta haren atmosferak asaldagarriak diren arren, ezagun egiten zaizkigu.\nNire iritziz, album hau gailurreko lana da eta taldea, berriz, 1990eko hamarkadako ausart eta arriskatuenetako bat. Thom Yorke goiargitu hutsa da eta, haren lehenengo albumaren “Creep” izeneko kantarekin erreferente indie bilakatu ostean, berriro agertu zen bi disko bikainekin: “The Bends”, mundu atmosferikoetan sartua, eta “Ok Computer”, musika elektroniko esperimental hutsean murgildua.


Giro iluna - - Tolosaldeko ataria\nIker Ibarluzea 2019-04-05 05:57\nNahastu egingo zaigu giroa. Hego-mendebaldeko haizea bizi xamar ibiliko zaigu, eta horrekin eta iritsiko den fronte baten eraginez, eguraldi ilun xamarra izango dugu. Zerua estalita mantenduko zaigu ia egun osoan, eta euria utziko dute batez ere eguneko erdiko orduetan. Ostarteak zabalduko dira gau partean.\nAsteburuan ere giro nahasia izango dugu. Goiz partean, giro lasaia izango dugu, zeruan hodeiak eta ostarteak izango ditugu. Ondoren ezegonkortu eta zaparradak izateko aukera handituko da. 11-13 graduko altuenak izango ditugu.\nIgandean ere giro nahasiak jarraipena izango du, baina, arratsaldean lasaitu egingo da, eta tenperaturak pixka bat igoko dira.\nAstelehenean berriro ezegonkortuko da. Tenperatura epeldu egingo da, eta ekaitzetarako joera hartuko du. Joerari dagokionez, hego hego-mendebaldeko haizea nagusituko da, eta ekaitzetarako joera errepikatuko da.


N'Sense bitrozeramika eta indukzio sukalde-gainetarako ukipen-kontrol berria\nBerrikuntza historikoa suposatzen duen interfazea garatu du Eikak. Soluzio dotorea da, ukitu soil batekin berehala agertzen baita gure sukalde-gainaren kontrola.\nChicagon egoitza berri bat ireki du, eta horrekin herrialdeko bezeroei zerbitzu eta arreta hurbilago eta pertsonalizatuagoak eskaini ahal izango dizkie.\nEroski Taldeak %30 igo du bere emaitza operatiboa 2020an, 252 milioi euroraino\nAparteko doikuntzak egin ditu bere aktiboetan eta horren ondorioz 77 milioi euroko emaitza negatiboa aurkeztu du. 2020an, Eroskik 140 milioi eurotan apaldu zuen bere zor finantzarioa, eta jada 2.000 milioi euro baino gehiago murriztua du 2009tik.


Irekia Eusko Jaurlaritza - Gobierno Vasco :: Euskal Autonomia Erkidegoan (EAE) farmazia arloan egin beharreko ekarpen berriari buruzko galderak eta erantzunak (2013-06-18(e)ko Kointseiluan hartutako erabakia)\nEuskal Autonomia Erkidegoan (EAE) farmazia…\n1. Noiz sartuko da indarrean, EAEn, farmazia arloan beste ekarpen bat egiteko betebeharra?\n2013ko uztailaren 1ean sartuko da indarrean ekarpen berri bat egiteko betebeharra.\n2. Non eta noiz ordaindu behar da farmaziako ekarpen berria?\nEkarpen hori farmazian ordaindu behar da, botika jasotzerakoan.\n3. Farmaziek eskatutako botika emateari uko egin al diezaiokete farmazia arloko ekarpen tasa berriari buruzko zalantzarik izanez gero?\nEz. EAEko farmazia guztiak koordainketa aplikatzeko prestatuta daude eta jarduteko prozedura zehaztuta dago.\n4. Medikuek koordainketa indarrean sartu aurretik agindutako errezetei eragiten al die koordainketak?\nBai. Koordainketa indarrean sartzen denean, errezeta guztiei aplikatuko zaie, aginduaren data kontuan hartu gabe.\n5. Zer agiri aurkeztu behar ditut farmazian?\nOsasun txartel indibiduala (OTI) beti eraman beharko duzu eta, kasuaren arabera, errezeta-papera. eRezeta proiektuko erabitzaileek OTIa bakarrik aurkeztu beharko dute.\n6. Nire OTIak arazoak sortzen baditu, hondatuta baldin badago edo banda magnetikorik ez badauka, zer egin behar dut?\nOTI berri bat eskatu beharko duzu, zure osasun-etxean.\n7. Eta osasun txartelik (OTI) ez badaukat, zer egin behar dut?\nZure egoera erregularizatu beharko duzu. Horretarako, zoaz zure osasun-etxera.\n8. Euskal Autonomia Erkidegoan farmazia arloko ekarpen osagarria indarrean sartzearen ondorioz, zer ekarpen egin behar dut farmazian?\nGobernu Zentralak onartutako 16/2012 Errege Lege Dekretuak aldaketak dakartza farmazia arloko ekarpenean. Ekarpen tasa berriak Pertsona Fisikoen Errentaren Gaineko Zergaren (PFEZ) aitorpeneko likidazio eta aurrezpen oinarri orokorra laukian esleitutako errentaren arabera zehaztuko dira.\n9. Nola dakite farmaziakoek zenbat ordaindu behar dudan botiken truke?\nFarmazian, errezetan inprimatuta dagoen OTI kodeari dagokion ekarpena aplikatuko dizute. Zure txartelak OTI ekarpen koderik ez badauka, farmazialariak aplikazio informatikoan kontsultatuko du, Osasun Txartel Indibidualaren (OTI) zenbakia jarriz, eta dagokizun ehunekoa ezarriko dizu. Eragiketa hori egiterik ez badago, farmazialariak % 10a aplikatuko dizu, pentsioduna baldin bazara eta, % 40, aktiboa bazara.\nHauek dira kodeak:\n■OTI 001 kodea, ekarpenak egitetik salbuetsita dauden erabiltzaileentzat.\n■OTI 002 kodea, % 10eko ekarpen murriztua egin behar duten erabiltzaileentzat.\n■OTI 003 kodea, % 40ko ekarpena egin behar duten erabiltzaileentzat.\n■OTI 004 kodea, % 50eko ekarpena egin behar duten erabiltzaileentzat.\n■OTI 005 kodea, % 60ko ekarpena egin behar duten erabiltzaileentzat.\n■OTI 006 kodea, % 30eko ekarpena egin behar duten erabiltzaileentzat.\n■LILG kodea, lan istripuekin eta laneko gaixotasunekin lotutako errezetetarako.\n10. Zein pertsonei aplikatzen zaizkie hileroko gehienezko ekarpen kopuruak?\nPentsiodun guztiei eta haien onuradunei. Hauek dira dagozkien ekarpen kodeak: OTI002, 01 azpimota; OTI002, 02 azpimota; eta OTI005, 03 azpimota.\n11. Nola aplikatzen dira hileroko gehienezko mugak?\nHileroko gehienezko mugak pertsonalak dira, pertsona bakoitzari aplikatzen zaizkio.\n12. Dagokidan gehienezko muga baino gehiago ordainduko al dut?\nEz. Farmazian, pazienteak hilero egiten dituen ekarpenen kopuruak kontrolatuko dituzte eta, ekarpenaren gehienezko mugara iritsiz gero, gainerako botikak ordaintzetik salbuetsita geratuko da.\nEgindako ekarpenarekin ados ez bazaude, arazoren bat sortzen bada edo beste autonomia erkidego batera joaten bazara, tiketak eta errezetaren edo pazientearentzako informazio-orriaren kopia gorde beharko duzu, ordaindutako diruaren itzulketa kudeatzeko. Zure osasun-etxera joan beharko duzu.\n13. Zer epe zehatz erabiltzen da gehienezko kopuruak kalkulatzeko?\nGehienezko kopuruak hilabetekoak dira, zenbaketa hil bakoitzeko lehenengo egunean hasi eta hileko azken egunean bukatzen da; hilabete bakoitzeko lehenengo egunean, zure kontagailua zeron jarriko da.\n14. Jende guztiak ordaindu behar ditu botikak?\nEz, pertsona batzuk botikak ordaintzetik salbuetsita daude. 2012ko 16/2012 Errege Lege Dekretuak ondoko kasuak jasotzen ditu (OTI001 ekarpen-kodea):\nSindrome toxikoa daukaten pertsonak.\nEzintasunen bat daukaten pertsonak, beren araudi berezian jasotako kasuetan.\nGizarteratze errentak edo kotizazio gabeko pentsioak jasotzen dituzten pertsonak.\nLangabeziako sorospena jasotzeko eskubidea galdu duten langabeek, egoera horretan dauden bitartean.\nLaneko istripuen eta laneko gaixotasunen ondoriozko tratamenduak.\n15. - Langabezian baldin banago, ekarpena egitetik salbuetsita al nago?\nEz. Langabeziako sorospena agortu baldin baduzu bakarrik.\nGainerako kasuetan (langabezia saria jasotzen; langabeziako sorospena kobratzen; langabezia saria agortuta; inolako laguntzarik jaso gabe), ez zara salbuetsita egongo eta, gainera, 2011ko PFEZn aitortutako errenta-mailaren araberako ekarpena egin beharko duzu.\n16. Langabezian nago eta langabezia saria jasotzen ari naiz. Ekarpena egitetik salbuetsita nago?\nEz. 2011ko PFEZn aitortutako errenta-mailaren araberako ekarpena egin beharko duzu. Honakoa izango da ekarpena:\nUrtean 18.000 euro baino gutxiagoko errenta OTI003 Prezioaren % 40\nUrtean 18.000 eta 100.000  arteko errenta OTI004 Prezioaren % 50\n100.000 -tik gorako errenta OTI005 Prezioaren % 60\n17. Langabezian nago eta langabeziako sorospena kobratzen ari naiz. Ekarpena egitetik salbuetsita nago?\n18.- Langabezian nago eta langabezia saria agortu nuen, baina bere garaian ez nuen langabeziako sorospena kobratzeko eskubiderik eduki, ez nituelako baldintzak betetzen. Ekarpena egitetik salbuetsita nago?\n19.- Langabezian nago eta bere garaian langabeziako sorospena agortu nuen. Ekarpena egitetik salbuetsita nago?\nBai. Hauxe da iraupen luzeko langabetu batek medikuak agintzen dizkion botiken truke ezer ordaindu behar ez duen kasu bakarra da.\n20.- 26 urtetik gorakoa naiz eta ez dut inoiz lan egin. Zer ekarpen egin behar dut?\n26 urtetik gorako pertsonek ezin dute haien gurasoen onuradunak izan, nahiz eta haiek pentsiodunak izan, ondorengo baldintzak betetzen direnean salbu (denak bete behar dira):\n- % 65eko edo hortik gorako desgaitasun maila aitortuta edukitzea.\n- Urteko diru-sarrerak Ondorio Askotariko Errenta Adierazle Publikoaren (IPREM) bikoitza baino handiagoak ez izatea, urteko zenbaketari dagokionez (hau da, 12.780  baino gutxiagoko diru-sarrerak edukitzea).\n- Aseguratu batekin bizitzea.\nArau orokorra da zure ekarpena botiken prezioaren % 40koa izango dela, mugarik gabe.\n21.- Seme-alabengatiko famili esleipen baten onuraduna naiz. Salbuetsita al nago?\nEz. Zure diru-ekarpena 2011ko PFEZn aitortutako errenta mailaren eta zure egoera soziolaboralaren araberakoa izango da.\n22.- Ezgaitasunen bat aitortu badidate, ekarpena egitetik salbuetsita al nago?\nArau orokorra da ezgaitasun bat aitortuta edukitzeak ez duela inor farmazia arloko prestazioaren truke ekarpena egitetik salbuesten. Beraz, zure ekarpena errenta mailaren eta egoera soziolaboralaren araberakoa izango da.\nArau orokor horretan salbuespen bat dago: Minusbaliatuak Gizarteratzeko Legeari jarraiki (LISMI) diru-laguntzaren bat jasotzen baduzu, ekarpena egitetik salbuetsita egongo zara.\nBeste alde batetik, ondorengo baldintzak betetzen baldin badituzu (denak bete behar dira):\nBerarekin bizi den aseguratuari dagokion farmazia arloko prestazio-ehunekoa edukiko du, hau da, berarekin bizi den aseguratua pentsioduna baldin bada, botiken prezioaren % 10eko ekarpena egin beharko du, dagozkion mugekin.\n23. Gizarte Segurantzako mutualista eta pentsioduna banaiz (adib.: alargunak, umezurtzak, ...), zer ekarpen egin behar dut?\nKasu horretan, egoera abantailatsuena hartzen da kontuan; hots, pentsiodunei dagokiena. Beraz, zure ekarpena % 10ekoa izango da, zure 2011ko errenta aitorpenean agertzen ziren datuen araberako ondorengo mugekin:\n< 18.000 , hileko 8,14 -ko gehienezko kopurua\n18.000 eta < 100.000 , hileko 18,32 -ko gehienezko kopurua\n> 100.000 , hileko 61,08 -ko gehienezko kopurua\n24.- DBE bat jasotzen badut (Diru-sarrerak Bermatzeko Errenta), zer ekarpen egin behar dut?\nDBE baten jasotzaile izatea da salbuesteko arrazoietako bat, beraz, ez duzu ezer ordaindu beharko botiken truke.\n25.- DBE bat jasotzen badut (Diru-sarrerak Bermatzeko Errenta) eta, gainera, aktiboa banaiz, salbuetsita nago?\nBai. DBEren jasotzaile izateaz gain aktiboa bazara, egoera abantailatsuena hartzen da kontuan -kasu honetan, DBEren jasotzailea izatea-, beraz, ekarpena egitetik salbuetsita zaude.\n26. Gizarte Segurantzarekin hitzarmen bat sinatu badut, zer ekarpen egin behar dut?\nFarmaziako produktuen zenbateko osoa ordainduko duzu.\n27.- Langilea naiz eta kotizazio gabeko pentsio bat jasotzen dut. Ekarpena egitetik salbuetsita al nago?\nBai. Egoera abantailatsuena hartzen da kontuan -hau da, kotizazio gabeko pentsio bat kobratzea- eta, beraz, ekarpena egitetik salbuetsita zaude.\n28. Aktiboa naiz eta kotizaziopeko pentsio bat jasotzen dut (adibidez, umezurztasunagatikoa, alarguntasunagatikoa, ...). Zer ekarpen egin behar dut?\nZure egoera abantailatsuena hartzen da kontuan -kotizaziopeko pentsio bat kobratzea-, beraz, zure ekarpena % 10ekoa izango da, zure 2011ko errenta aitorpenean agertzen ziren datuen araberako ondorengo mugekin:\n29.- Atzerritarra naiz eta ez daukat legezko egoitza baimenik, baina urtebete baino gehiago da Euskal Autonomia Erkidegoan erroldatuta nagoela. Zer ekarpen egin behar dut?\nBotikaren prezioaren % 40 ordaindu beharko duzu.\n30.- Atzerritarra naiz eta ez daukat legezko egoitza baimenik, baina urtebete baino gehiago da Euskal Autonomia Erkidegoan erroldatuta nagoela eta 65tik gorakoa naiz. Zer ekarpen egin behar dut?\nSalbuespen bat dago: unibertsalizatuta bazeunden (26/1988 Dekretua) eta 2012ko apirilaren 24a baino lehen botikak doan bazeneuzkan, kasu horretan prezioaren % 10eko ekarpena egin beharko duzu, ekarpen mugarik gabe.\n31.- Atzerritarra naiz, ez daukat legezko egoitza baimenik eta EAEn urtebete jarraian baino denbora gutxiago daramat erroldatuta. Zer ekarpen egin behar dut?\nHauxe izango da zure ekarpena:\n- 18 urtetik beherakoa bazara: botikaren prezioaren % 40\n- 18 urtetik gorakoa bazara: botikaren prezioaren % 100\n- Haurdun baldin bazaude: botikaren prezioaren % 40, haurdunaldiko, erditzeko eta erditze ondoko laguntzarako.\n32. PFEZ aitorpen bateratua egiten badut eta urteko 100.000 -ko kopurua gainditzen baldin badugu, zer kopuru ordaindu behar dugu?\nPrintzipioz, INSSk OTI kodeak PFEZ aitorpenaren arabera esleitzen du. Kasu honetan, bateratua izanik eta 100.000 -ko kopurua gainditzen duenez, bi ezkonlagunei (eta haien onuradunei) OTI 005 ekarpena esleituko zaie, hau da, % 60koa. Hala ere, erabiltzaileak INSSra jo dezake eta aldaketa bat eskatu. Kasuaren arabera, gerta daiteke farmazia arloko ekarpenean gutxitze bat ekartzea.\n33. Ez nago behartuta errenta aitorpena egitera. Zer ekarpen egin beharko dut?\nEz badago berariazko oharrik, egoera abantailatsuena aplikatuko zaizu, zure egoeraren arabera: % 10koa pentsiodunen kasuan eta % 40koa langile aktiboen kasuan.\n34. Zer ekarpen-ehuneko dagokie titular baten onuradunei?\nTitularrari dagokion berbera.\n35. Osakidetzako errezetak beste autonomia erkidego batean erabili al ditzaket?\nBai. Errezetetan agertzen den ekarpen-kodea Osasun Sistema Nazional osorako berbera denez, kode hori barne hartzen duten Osakidetzako errezeten truke normaltasun osoz eman ahal izango dira botikak beste autonomia erkidego bateko edozein farmaziatan.\n36. Zer gertatzen da medikuek agindutako botikak EAE ez den beste autonomia erkidego batean eskuratzen baldin baditugu?\nErrezetan inprimatuta agertzen den ekarpen-kodea (OTI) aplikatuko zaizu. Kodea inprimatuta ez baldin badago, % 10 ordainduko duzu, pentsioduna izanez gero eta, % 40, aktiboa izanez gero. Hilabeteko gehienezko muga gainditzen baldin baduzu edo ordainketatik salbuetsita dagoen talde batekoa baldin bazara, zure osasun-etxean erosketa-txartela eta errezetaren edo pazientearentzako informazio-orriaren kopia bat aurkeztu beharko duzu, dagokizun zenbatekoa itzul diezazuten.\n37. Zein izango da beste autonomia erkidego bateko errezetak dauzkaten pazienteen ekarpena?\nFarmaziak errezetan inprimatutako ekarpena kobratuko die. Ekarpena ez badago errezetan inprimatuta, autonomia erkidegoetako datu-baseak elkarrekin lotzeko sistemak sortzen ez diren bitartean, ondorengo ehunekoak erabiliko dira: pentsiodunei % 10a aplikatuko zaie eta langile aktiboei % 40a. Gogoratu farmaziako tiketa eta botikak eskuratzeko entregatutako errezeten edo pazienteentzako informazio-orrien kopiak gordetzeaz.\n38. Zer egin dezaket aplikatzen didaten ekarpen-kodean akatsen bat baldin badago?\nGizarte Segurantzaren Institutu Nazionalera (INSS) jo beharko duzu. Akatsa baieztatzen baldin bada, kontuan hartu behar da datu-baseak eguneratu arte egun batzuk igaroko direla.\n39. Pentsioduna naiz eta hilean 8,14  bakarrik ordaindu behar ditudala eta pertsona batzuek hilean 18,32 edo 61,08  ordaintzen dituztela esan didate. Egia al da?\nBai, egia da. Errege Lege Dekretuak ondorengo gehienezko ekarpen kopuruak ezartzen ditu:\n8,14 /hil, 18.000 -tik beherako errenta daukaten pentsiodunen eta haien onuradunen kasuan.\n18,32 /hil, 18.000 -tik gorako eta 100.000tik beherako errenta daukaten pentsiodunen eta haien onuradunen kasuan.\n61,08 /hil, 100.000 -tik gorako errenta daukaten pentsiodunen eta haien onuradunen kasuan.\n40. Zer gertatzen da hilabete honetan nire gehienezko mugara iritsi baldin banaiz?\nSistema informatikoan, zure ekarpenak erregistratuko dira eta hileko gehienezko kopurura iristen zarenean, ez duzu ordainketa gehiago egin beharko.\n41. Ekarpen mugatuko botikek finantzazioa izaten jarraituko dute?\nPaziente kronikoentzako edo iraupen luzekoentzako ekarpen mugatuko botikak -zizero edo puntu beltzeko produktuak ere deitzen zaie- diruz lagunduak izaten jarraituko dute. Pazienteak, bere errenta maila alde batera utzita, prezioaren % 10 ordainduko du, errezeta bakoitzeko gehienezko muga 4,20 koa izanik. Kopuru hori urtero eguneratuko da.\n42. Eta beste herrialde batekoa banaiz?\nEuropar Batasuneko edo Europako Esparru Ekonomikoko herrialderen batekoa edo Suitzakoa baldin bazara, eta ondoko eskubide-inprimakiren bat baldin badaukazu: Europako Osasun Txartela, ordezko Behin-behineko Ziurtagiria, E-106 edo S1, E-112 edo S2, % 50eko farmazia arloko ekarpen-ehunekoa aplikatuko zaizu, non eta ez duzun frogatzen pentsioduna zarela, zure herrialdeko erakunde eskumendun batek emandako agiria edo sinatutako adierazpena erakutsiz. Bigarren kasuan, % 10eko farmazia arloko ekarpen-ehunekoa aplikatuko zaizu.\nE-121, E-09 edo S1 eskubide-inprimakiak dauzkaten aurretik aipatutako estatuetako erabiltzaileei ehuneko berberak aplikatuko zaizkie.\nPazienteak, agiri horietako bakar bat ere ez badauka, farmazia anbulatorioko kostuaren % 100eko ekarpena egin beharko du.\nEspainiarekin osasun-laguntza arloko bi aldeko hitzarmen bat sinatuta daukan herrialderen batekoa baldin bazara, % 50eko ekarpen-ehunekoa aplikatuko zaizu, non eta ez duzun frogatzen pentsioduna zarela, zure herrialdeko erakunde eskudun batek emandako agiriak erakutsiz. Kasu horretan, % 10eko farmazia arloko ekarpen-ehunekoa aplikatuko zaizu.\nBi aldeko hitzarmenik gabeko herrialderen batekoa baldin bazara, farmaziako kostuaren % 100eko ekarpena egin beharko duzu.\n43. Farmazia arloko ekarpen berrian botikak eta osasun arloko produktu guztiak barne hartzen al dira?\nKoordainketan botikak eta osasun arloko produktuak sartzen dira.\n44. Eskuz idatzitako errezetetan, ekarpena agertzen al da?\nEz. Horregatik, ezinbestekoa da farmaziara Osasun Txartel Indibidualarekin (OTI) joatea; izan ere, horren bidez, tratamenduaren truke zer ekarpen tasa dagokizun eta zer ehuneko ordaindu beharko duzun jakin ahal izango dute.\n45. Nire senide bat zahar-egoitza batean bizi da. Zenbateko ekarpena egin behar du?\nGainerako pazienteei bezala aplikatuko zaie farmazia arloko ekarpen berria.\n46. Esleitu dioten farmazia arloko ekarpenarekin ados ez badago, nora bideratu behar duzu pazientea?\nHerritarrak ulertu behar du farmazia arloko ekarpenaren esleipena 2011ko errentan oinarritu dela. Herritarrak INSSra jo behar du, ezadostasuna bere egoera soziolaboralarekin lotuta baldin badago edo, Lanbidera, Diru-sarrerak Bermatzeko Errentaren (DBE) jasotzailea baldin bada.\n47. Gerta daiteke pazienteak, kasuren batean, hileko gehienezko kopurua baino gehiago ordaintzea?\nKasuren batean gerta daiteke. Dagokion hileko gehienezko ekarpen kopurutik gora ordaintzen duena itzultzeko, pazienteak bere osasun-etxera joan behar du.\nEdozein kasutan, pazienteak botikak eskuratzeko entregatu beharreko agiriekin lotutako dokumentazioa gordetzea komeni da (errezetetako argibide-orriak eta farmazietako erosketa-tiketak), egokitzat jotzen dituen erreklamazioak egiteko.\n48. Zein kasutan eska dezake pazienteak Administrazioak dirua itzultzea?\nBi kasuetan eska dezake pazienteak farmazia arloko ekarpena itzultzea:\nFarmazia arloko ekarpenean kobrantza desegoki bat egin badiote.\nEuskaditik kanpo botikak hartu baldin baditu eta hileko gehienezko kopurua gainditu badu.\n49. Zalantzaren bat izanez gero, nora joko dut?\nEdozein duda izanda, galdetu Osakidetzako Osasun zentroetan, edozein farmaziatan edota Zuzenean (012) zerbitzura jo; iruzkinik egin nahi izanez gero, berriz, Irekiaren web orrian duzu aukera.\nEuskadi 3. fasera igaroko da astelehenean kontziliazioa erraztuko duten neurrien alde eginez\nOsasun Sailak errezeta elektronikoaren osagarri izango den paperezko errezeta mediko eredu berria erabiliko du


Malandain Ballet Biarritzek antolatuko du aurtengo Maitaldia — Gaztezulo\nMalandain Ballet Biarritzek antolatuko du aurtengo Maitaldia\nMalandain Ballet Biarritzek antolatuko du aurtengo Maitaldia Irailaren 10etik 19ra bitarte egingo da dantza jaialdia, eta Biarritzez gain Euskal Herriko beste hainbat hirietara zabalduko da. https://www.gaztezulo.eus/albisteak/malandain-ballet-biarritzek-antolatuko-du-aurtengo-maitaldia https://www.gaztezulo.eus/albisteak/malandain-ballet-biarritzek-antolatuko-du-aurtengo-maitaldia/@@download/image/Maitaldia.jpg\nIrailaren 10etik 19ra bitarte egingo da dantza jaialdia, eta Biarritzez gain Euskal Herriko beste hainbat hirietara zabalduko da.\n2020ko Maitaldia zailtasun handiekin antolatu zuen Biarritz Culture elkarteak, pandemiak eragindako murrizketak medio; gauzak horrela, testigua Malandain Ballet Biarritzi pasa diote, 30 urteren ondoren. Aurtengo edizioa beraz, ballet taldeak antolatuko du; aditzera eman dutenez, Biarritzez gain aurtengo edizioa Euskal Herriko beste hainbat hirietara zabalduko da.\nBiarritzeko udalak antolakuntza aldaketa eskertu du, jaialdia hobeto antolatu eta gehiago zabaltzea ekarriko duelako. Irailaren 10etik 19ra bitarte egingo dute dantza jaialdia, beti ere, ordurako segurtasun neurriek aukera eskaintzen badute.


Etiketa: tantaka kanpainak | Martech Zone\nEtiketa: tantaka kanpainak\nZer da Marketinaren automatizazioa? Jakin behar duzuna ...\n3ko apirilak 2016, igandea 13ko otsailaren 2021a, larunbata Douglas Karr\nMarketinaren automatizazioa gaur egun guztiari aplikatzen zaion buzzword da. Software plataforma batek hartzaileari mezu bat sor diezaiokeen APIaren bidez, marketin automatizazio gisa sustatuko da. Nire ustez, hau desleiala da. Hau beraien marketin estrategiarekin bat datorren jarduera automatizatua izan daitekeen arren, ez da marketin automatizazio irtenbidea. Egia esan, uste dut eskuragarri dauden marketin automatizaziorako irtenbide gehienek –handienak ere bai– dituztela\nPosta-fluxua: Erantzun automatikoak gehitu eta posta elektronikoaren sekuentziak automatizatu\nOstirala, abenduaren 4, 2015 Ostirala, abenduaren 4, 2015 Douglas Karr\nEnpresetako batek bezeroen atxikipena plataformaren erabilerarekin lotzen zuen plataforma bat zuen. Besterik gabe, erabili duten bezeroek arrakasta handia izan dute. Borroka egin zuten bezeroek alde egin zuten. Hori ez da ohikoa edozein produktu edo zerbitzurekin. Ondorioz, mezu elektroniko sorta bat garatu genuen, bezeroak plataformaren erabilera abiarazi ahal izateko hezi eta nahastu baitzituen. Nola egin bideoak eta baita\nPosta elektronikoko marketin automatizatua eta haren eraginkortasuna\nAzaroak, azaroak 13, 2015 Douglas Karr\nBaliteke ohartu zaren sarrerako marketinean tantaka programa bat dugula gure gunean erregistratu ahal izateko (bilatu diapositiba berdea inprimakian). Posta elektroniko bidezko marketin kanpaina horren emaitzak ikaragarriak dira - 3,000 harpidedun baino gehiagok eman dute izena harpidetza eteteko oso gutxirekin. Eta oraindik ez ditugu mezu elektronikoak HTML mezu elektroniko eder bihurtu (oraindik egin beharreko gauzen zerrendan dago). Posta elektroniko automatizatua behin betiko da\nBerunaren sorrera Marketin automatizazioarekin bultzatzeko 4 elementu\nAsteazkena, maiatzaren 20, 2015 Asteartea, maiatza 19, 2015 Douglas Karr\nVenturebeat-en marketin automatizazioaren ikerketan egindako ikerketek adierazi dutenez, plataforma bakoitzaren ezaugarriak bereizteaz gain, negozioetarako marketin automatizazioaren erronka handiena beren erakundean nola egokitzen den ulertzea da. Beharbada hori da arazoa ... enpresak marketin automatizazioarekin bat egiten saiatzen ari dira, dagoeneko beren barne prozesuekin, indarguneekin eta baliabideekin bat datorren plataforma aurkitu beharrean. Nekatuta nago marketin automatizazio zerrendarik onenekin edo koadranteen planteamenduekin. Saltzaileen hautapenak egiten ditugunean\nSumoMe: Zure webgunearen sorrera ... laguntza bikainarekin\n21ko otsailaren 2015a, larunbata Astelehena, urtarrilaren 4, 2021 Sean Sullivan\nDuela gutxi Jeff Goins-en webgunea irakurtzen ari nintzen eta bere WordPress gunearekin ezagutzen ez nituen integrazio batzuk nabaritu nituen. WordPress Gaiaren Bilaketa erabili nuen ikerketa batzuk egiteko. Jeff-ek AppSumok egindako SumoMe izeneko plugina erabiltzen du. SumoMe-ren ezaugarri guztiak egiaztatu nituenean, harrituta geratu nintzen. Pluginen inguruko galdera batzuk izan nituen eta SumoMe taldeak egun berean erantzun eta guztiak erantzun zituen. Polita da hori ikustea


LEZO HERRI ESKOLA: SARRERA\nKable bidezko Eskola 2.0 posible da ere!\nZigortuak wifi ez ipintzeagatik\nDuela urte bete Hezkuntza Sailak Eskola 2.0 egitasmoa martxan jarri zuenean, prentsaren bitartez izan genuen bere asmoen berri ikastetxeetan. Bi ikasturtetan zehar 5. eta 6. mailetako ikasleentzat ordenagailu bana banatu, gela horietan arbela digitalak jarri eta hau guztia erabili ahal izateko wifi konexioak egingo zirela ikastetxe guztietan.\nEuropan kontrako neurriak hartzen ari direnean, Hezkuntza Sailak entzungor egin die hainbat adituren informeei eta, are larriago, Europako Legebiltzarrak 2008ko iraileko eta 2009ko apirileko Ebazpenetan jasotako irizpenei ere muzin egin die, ebazpen horietan gobernuei eskatzen baitzaie ume eta nerabeak hari gabeko sareen erradiazioetatik (WIFI, etab.) babesteko neurriak hartzea. Egun, ez dago erabateko ziurtasunik teknologia mota honek osasunarekiko izan ditzakeen ondorioez, ezta kaltegarria ez dela frogatzen duen ikerketarik ere.\nBestalde, gogorazi beharra dago duela hamar bat urte ikastetxeak informatizatzeko Premia proiektua indarrean jarri zenetik, EAEko ikasgela guztietako konexioa kablearen bitartez bermatua dagoela dagoeneko.\nTestuinguru honetan, aukera guztiak aztertuta, Lezo Herri Eskolako Organo Gorenak Eskola 2.0 egitasmoan sartzeko konpromisoa hartu zuen (2010 otsailaren 4an), aldagai bakar batekin, konexioak wifiren bidez egin beharrean, kable bitartez egitea, hain zuzen, baita ikasgeletan dagoen konexiotik abiatuta ikasle bakoitzak bere ordenagailua erabili ahal izateko proiektua aurkeztea eta gurasoen aldetik finantzatzea ere. Hezkuntza Sailak muzin egin dio proposamen honi eta oraindik orain eskolak ez du inolako erantzunik jaso, aitzitik aurtengo ordenagailuak (45) duela astebete eraman dizkigu.\nWifi ez jartzeagatik zigortuak izan gara inolako logikarik gabe, edozein ikuspegitatik aztertuta ere. Zergatik ukatzen zaie Lezoko ikasleei teknologia berrietan aritzeko eskubidea? Soil-soilik euren gurasook zein irakasleok wifiren ondorio kaltegarrien inguruan zalantzak ditugulako? Ez al da zilegi zalantza horiek izatea Europako hainbat zientzialarik eta adituk bezala? Hezkuntza Sailak bultzatutako proiektu bat izanda, zer dela eta bihurtzen du bitartekoa oztopo, alderdi pedagogikoak baztertuz? Ez al da akaso garrantzitsuagoa gure gazteak teknologia berrietan heztea, erabilitako konexio mota baino? Galdera hauek guztiak behin eta berriz egin dizkiogu Hezkuntza Sailari eta lortu dugun haien erantzun bakarra ordenagailuak kentzea izan da. Antza denez, argudioen ezean autoritarismoa da gelditzen den bide bakarra, “autoritas” irabazten ez denean agintekeriaz jokatu beharra.\nGuk ez diogu inori gure erabakia inposatu nahi, hau da, ikastetxe guztietan konexioak kableen bitartez egitea. Guk hartutako erabakia errespetatzea besterik ez diogu eskatzen Hezkuntza Sailari.\nOztopoak oztopo, Lezo Herri Eskolako hezkuntza komunitateak bere hezkuntza proiektuaren baitan, ikas-irakas prozesuan teknologia berriak txertatzeko aspaldian hartutako konpromisoa berresten dugu, gure lanean sinesten dugulako, gure ikasleak gure eguneroko praktikaren abiapuntu zein helburu direlako eta gure ikastetxearen autonomia aldarrikatzen dugulako, wifi ala kablearen arteko auzian erabakitzeko ahalmena izatea, besteak beste. Zer gutxiago?\nLEZO HERRI ESKOLAKO ESKOLA KONTSEILUA\nLezon, 2011ko otsailaren 17an\nAnónimo 30 de junio de 2011, 17:35\nKable bidezko eskola 2.0 gela berria\nEuskal Herriko Ikasleen Gurasoen Elkartearen eraba...\nEusko Legebiltzarrean onartutako Legez besteko pro...